આજે હેનીલ ખુબ ખુશ હતો, સવાર માં ઉઠી ને કોલેજ જતા પેહલા એના પપ્પા ને કહે છે “પપ્પા મને આજે ૫૦૦ રૂપિયા આપવા પડશે” પપ્પા કહે છે “કેમ ભાઈ હજી તો કમાતો થયો નથી ને રૂપિયા પર થોડો હાથ રાખ નહિતર ભૂખે મરીશ” “અરે પપ્પા પૂછો તો ખરા શુકામ આટલા બધા રૂપિયા જોતા છે દરેક બાબતે ઘ્ચ્કાવાજ મંડો તે, આજે મારું રીઝલ્ટ આવવા નું છે અને મારા બધા પેપર ખુબજ સારા ગયા છે બીજો નંબર આવવાની કોઈ શક્યતાજ નથી પહેલો નંબર જ આવશે, અને મારા બધા મિત્રો પાર્ટી માટે પાછળ પડશે તો એટલા માટે ૫૦૦ રૂપિયા માંગ્યા” હેનીલ થોડું નિરાંતે એના પપ્પા ને સમજાવે છે. “અરે મારો દીકરો ૧લો નંબર લાવશે વાહ દીકરા આવોજ આત્મવિશ્વાસ રાખજે આખી જિંદગી. તારો સેલ્ફ કોન્ફિડન્સ જ હમેશા તારી જીત નું પરિણામ આપે છે અરે ૫૦૦ એ શું થશે આલે ૧૦૦૦ રૂપિયા લેતો જા બધા ને જલસો કરાવજે” પપ્પા માંગ્યા કરતા વધારે રૂપિયા આપીને ઓફિસે જવા નીકળી જાય છે.હેનીલ ને પણ કોલેજે જવાનો સમય થઈ ગયો છે એ પણ શુઝ પહેરી ને નીકળે છે.